ব্যাংক লুটেরাদের বিচার না করে ভর্তুকি দেয়া অন্যায় | প্রথম পাতা | Jugantor
মঙ্গলবার, ০৬ জুন ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
পরবাস
সুস্থ থাকুন
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
মাহে রমজান
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
পরবাস
সুস্থ থাকুন
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
মাহে রমজান
ফিচার
সুস্থ থাকুন (০৩ জুন, ২০১৭)পরবাস (০৩ জুন, ২০১৭)সাহিত্য সাময়িকী (০২ জুন, ২০১৭)ইসলাম ও জীবন (০২ জুন, ২০১৭)সুরঞ্জনা (২৯ মে, ২০১৭)অর্থনীতি (২৮ মে, ২০১৭)তারাঝিলমিল (০১ জুন, ২০১৭)প্রতিমঞ্চ (৩০ মে, ২০১৭)স্বজন সমাবেশ (৩১ মে, ২০১৭)প্রকৃতি ও জীবন (২৭ মে, ২০১৭)ঘরে বাইরে (৩০ মে, ২০১৭)বৈশাখ সংখ্যা (১৪ এপ্রিল, ২০১৭)চাকরির খোঁজ (০২ জুন, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)আলোকচিত্রে বর্ষবরণ (১৬ এপ্রিল, ২০১৭)বিচ্ছু (২৮ মে, ২০১৭)
দ্বিতীয় সংস্করণ
বিচ্ছু
রাজধানীর বেইলি রোডে নির্মাণাধীন ভবন থেকে পড়ে তিন শ্রমিকের মৃত্যু
হোম
প্রথম পাতা
যুগান্তর রিপোর্ট    |
প্রকাশ : ০৩ জুন, ২০১৭ ০০:০০:০০ | অাপডেট: ০৩ জুন, ২০১৭ ০৬:৪৯:৩২
প্রিন্টঅঅ-অ+
সিপিডির বাজেট বিশ্লেষণ
ব্যাংক লুটেরাদের বিচার না করে ভর্তুকি দেয়া অন্যায়
বেসরকারি বিনিয়োগ ও কর্মসংস্থান বাড়ানোর কর্মসূচি দেখা যাচ্ছে না * ভ্যাট নির্ভরশীলতায় অর্থনীতিতে বড় ধাক্কার শঙ্কা * প্রবৃদ্ধির লক্ষ্য বাস্তবায়নে ১ লাখ ১৬ হাজার কোটি টাকা অতিরিক্ত বিনিয়োগ লাগবে * দুর্বল কাঠামোর ওপর ভিত্তি করে বাজেট ঘোষণা * দেশীয় শিল্পকে সুরক্ষা দিতে পারবে না
রাজধানীর একটি হোটেলে শুক্রবার বাজেট প্রতিক্রিয়া জানাচ্ছেন দেবপ্রিয় ভট্টাচার্য -যুগান্তর
দুর্বল কাঠামোর ওপর ভিত্তি করে ২০১৭-১৮ অর্থবছরের প্রস্তাবিত বাজেট ঘোষণা করেছে সরকার। অনুমাননির্ভর কিছু নির্দেশকের ভিত্তি ধরেই বিভিন্ন লক্ষ্যমাত্রা নির্ধারণ করা হয়েছে। এর মধ্যে উল্লেখযোগ্য হল মোট দেশজ উৎপাদনে (জিডিপি) ৭ দশমিক ৪ শতাংশ প্রবৃদ্ধি। এ হারে প্রবৃদ্ধি অর্জনের জন্য অতিরিক্ত ১ লাখ ১৬ হাজার কোটি টাকা অতিরিক্ত বিনিয়োগ লাগবে। এর মধ্যে সরকারি বিনিয়োগ ৫০ হাজার কোটি টাকা এবং বেসরকারি বিনিয়োগ ৬৬ হাজার কোটি টাকা। কিন্তু বর্তমানে কাঠামোতে এক বছরে এ পরিমাণ বিনিয়োগ সম্ভব নয়। এছাড়া আগামী বাজেটের একটি খারাপ দিক হচ্ছে, ব্যাংক লুটেরাদের বিচার না করে উল্টো এই খাতে ভুর্তকি দেয়ার প্রস্তাব। এতে বিচারহীনতার সংস্কৃতি গড়ে উঠবে।
শুক্রবার রাজধানীর হোটেল লেকশোরে বেসরকারি গবেষণা প্রতিষ্ঠান সেন্টার ফর পলিসি ডায়ালগ (সিপিডি) আয়োজিত বাজেট বিশ্লেষণে এসব কথা বলা হয়।
সংস্থাটি মনে করছে, আপাতদৃষ্টিতে এ বাজেট দেশীয় শিল্পকে সুরক্ষা দিতে পারবে না। সামগ্রিকভাবে কর কাঠামো যেভাবে সাজানো হয়েছে, তা অর্থনীতিতে উৎপাদন, ভোগ ও মূল্যস্ফীতির ওপর নেতিবাচক প্রভাব ফেলতে পারে। বেশি চাপে পড়বেন নিন্ম ও মধ্যবিত্তরা। এছাড়া ভ্যাটভিত্তিক এ রাজস্ব আদায়, বছর শেষে অর্থনীতিতে বড় ধরনের ধাক্কার আশঙ্কা রয়েছে। বাজেট থেকে ব্যাংকগুলোকে মূলধন সহায়তাও ন্যায় বিচারের পরিপন্থী বলে মনে করে সিপিডি। অনুষ্ঠানে বক্তব্য রাখেন সিপিডির বিশেষ ফেলো ড. দেবপ্রিয় ভট্টাচার্য, ড. মোস্তাফিজুর রহমান, নির্বাহী পরিচালক ড. ফাহমিদা খাতুন, গবেষণা পরিচালক ড. খোন্দকার গোলাম মোয়াজ্জেম এবং সিনিয়র রিসার্স ফেলো তৌফিকুল ইসলাম খান।
দেবপ্রিয় বলেন, বাজেটের অন্যতম খারাপ দিক হল জনগণের করের টাকায় ব্যাংকগুলোর মূলধন সরবরাহ। আগামী অর্থবছরেও এ খাতে দুই হাজার কোটি টাকা বরাদ্দ রাখা হয়েছে। এটি নৈতিক দিক থেকে অন্যায় এবং অবিচারের সংস্কৃতি গড়ে তুলছে। কারণ সরকারি ব্যাংক লুটপাট হয়ে যাচ্ছে, আর এর সঙ্গে জড়িতদের বিচার না করে বাজেট থেকে ভর্তুকি দেয়া হচ্ছে, এর চেয়ে বড় অন্যায় আর হতে পারে না। এছাড়াও পুঁজিবাজারে এত বড় একটি কেলেঙ্কারি হল, কিন্তু জড়িতরা আইনের আওতায় আসেনি। এভাবে প্রভাবশালী রাজনৈতিক মহল অর্থনীতিকে নিয়ন্ত্রণ করছে। কিন্তু সরকার কোনোভাবেই তাদের অখুশি করতে চাচ্ছে না।
প্রসঙ্গত, সরকারি ৬ ব্যাংক ও বেসরকারি ১টি ব্যাংকে মূলধন ঘাটতি রয়েছে ১৬ হাজার ৯৮ কোটি টাকা।
ড. দেবপ্রিয় আরও বলেন, সুনির্দিষ্ট কারণে এবারের বাজেট বাস্তবায়ন চ্যালেঞ্জ মনে করছে সিপিডি। এর মধ্যে জিডিপি প্রবৃদ্ধি ছাড়াও রয়েছে- ঋণের সুদের হার যৌক্তিক বলে ধরা হয়েছে। বৈদেশিক সহায়তা আসবে বলে যে হিসাব হয়েছে, বাস্তবতার সঙ্গে তার মিল নেই। আগামীতে বৈশ্বিক পরিস্থিতি অনুকূলে থাকবে বলেও বাজেট বক্তৃতায় উল্লেখ করেছেন অর্থমন্ত্রী। এছাড়াও রাজনৈতিক পরিস্থিতি স্থিতিশীল থাকবে বলে উল্লেখ করা হয়েছে। কিন্তু এর কোনোটিরই সঙ্গে বাস্তবতার মিল নেই। এ ধরনের পরাবাস্তব পরিস্থিতিতে বিশাল আকারের বাজেটের কথা বলে আর্থিক ভ্রম সৃষ্টি করা হচ্ছে। তিনি বলেন, বাজেট বাস্তবায়নে তিনটি বিষয় জরুরি। এর মধ্যে রয়েছে- রাজনৈতিক সদিচ্ছা, অর্থনৈতিক শক্তি এবং সামাজিক সমর্থন। কিন্তু এ সূচকের বর্তমান পরিস্থিতি কী বলার অপেক্ষা রাখে না। সামষ্টিক অর্থনীতিতেও রাজনৈতিক অর্থনীতি বিশাল প্রভাব বিস্তার করে আছে। প্রভাবশালী রাজনীতিবিদরাই অর্থনীতি নিয়ন্ত্রণ করছেন। উদাহরণ দিয়ে তিনি বলেন, গুলশান-বনানীতে কতজন মানুষ কর দেন। কিন্তু বড় কোনো দুর্ঘটনা না ঘটলে তাদের আইনের আওতায় আনা যাচ্ছে না। এ শ্রেণীটিই রাষ্ট্র এবং সমাজকে প্রভাবিত করছে।
তার মতে, এবারের বাজেটের আরও একটি খারাপ দিক হল- এ বছরও কালো টাকা বিনিয়োগের সুযোগ অব্যাহত রয়েছে। তিনটি খাতেই এ টাকা বিনিয়োগ করা যায়। এগুলো হল- আবাসন, বন্ড এবং ১০ শতাংশ জরিমানা দিয়ে সাদা করা। এটিও চরম অন্যায়। সৎ করদাতারা এতে নিরুৎসাহিত হবেন। ফলে সিপিডির পক্ষ থেকে প্রস্তাব ছিল বেনামি সম্পদ ঘোষণা আইন করা। এ আইনের মাধ্যমে বড় আকারের সম্পদ অর্থনীতির মূল স্রোতে যোগ হবে।
তিনি আরও বলেন, বাজেটে বড় ধরনের আর্থিক ভ্রম রয়েছে। বিশেষ করে চলতি অর্থবছরে জিডিপিতে ৭ দশমিক ২৪ শতাংশ প্রবৃদ্ধির কথা বলা হয়েছে। কিন্তু এ হারে প্রবৃদ্ধির জন্য কর্মসংস্থান কোথায়, প্রশ্ন রাখেন তিনি। দেবপ্রিয়র মতে, প্রবৃদ্ধি বাড়লেও নতুন কর্মসংস্থান হয়নি এবং মানুষের আয়ও বাড়েনি। ফলে এ প্রবৃদ্ধি অর্থনীতিতে সুখবর আনতে পারে না। তিনি বলেন, বর্তমানে কর্মসংস্থানের যে হিসাব করা হচ্ছে, তা বাস্তবতার সঙ্গে সঙ্গতিপূর্ণ নয়। বাজেটে বিভিন্ন পরিসংখ্যানেও অসঙ্গতি রয়েছে।
তিনি বলেন, প্রস্তাবিত বাজেটে বেসরকারি বিনিয়োগ ও কর্মসংস্থান বাড়ানোর তেমন কোনো কর্মসূচি আপাতত দেখা যাচ্ছে না। কারণ বাজেটে জিডিপির ২৩ দশমিক ২ শতাংশ বেসরকারি বিনিয়োগের কথা বলা হয়েছে। টাকার অংকে এ পরিমাণ বিনিয়োগের মানে দাঁড়ায় বেসরকারি উদ্যোক্তাদের এক বছরে ৬৬ হাজার কোটি টাকা বিনিয়োগ করতে হবে। এ ক্ষেত্রে গ্যাস-বিদ্যুৎসহ অবকাঠামো একটি বড় ধরনের সমস্যা। দুর্নীতিসহ পদে পদে জটিলতা রয়েছে। তবে সরকার বেসরকারি উদ্যোক্তাদের বিভিন্ন সুযোগ দেয়ার কথা বলেছে। কিন্তু এখানে একটি মৌলিক প্রশ্ন রয়েছে। উদ্যোক্তারা এসব সেবা কী মূল্যে পাবেন। এ মূল্য দিয়ে সেবা কিনে পণ্য উৎপাদন করে কোম্পানিগুলো প্রতিযোগিতায় টিকতে পারে কিনা, সেটিও বিবেচনায় নিতে হবে। তিনি আরও বলেন, প্রতি বছর দেশের শ্রমবাজারে ২০ লাখ জনশক্তি আসছে। এদের কর্মসংস্থানের জন্য বিশাল পরিকল্পনা দরকার। তিনি বলেন, সাম্প্রতিক সময়ে গার্মেন্ট খাতে মহিলাদের কর্মসংস্থান কমেছে। এ নারীরা আবার কৃষি খাতে ফিরে গেলেন কিনা সেটি দেখার বিষয়।
এ অর্থনীতিবিদ আরও বলেন, সরকার বড় প্রকল্প বাস্তবায়নের কথা বলছে। কিন্তু গত অর্থবছরে পদ্মা সেতু ছাড়া কোনো প্রকল্প বাস্তবায়নের অগ্রগতি নেই। এ বছর হয় তো বাস্তবায়ন হতে পারে। কিন্তু এ প্রকল্পের কারণে সরকারের ঋণের বোঝা বাড়ছে। ফলে গত মুদ্রানীতিতে বেসরকারি খাতের ঋণ বিতরণে যে হারে প্রবৃদ্ধি হওয়ার কথা ছিল, বাস্তবে তা হয়নি। তিনি বলেন, আমাদের বড় প্রকল্পের প্রয়োজন রয়েছে। কিন্তু দেশীয় অর্থ দিয়ে এ প্রকল্প বাস্তবায়ন করা হলে তা অর্থনীতির জন্য লাভজনক কিনা তা বিবেচনায় নিতে হবে।
দেশের শীর্ষস্থানীয় এ অর্থনীতিবিদের মতে, রেমিটেন্সে নেতিবাচক প্রবণতা রয়েছে। বৈদেশিক সহায়তাও কমছে। কিন্তু এ অবস্থায় প্রস্তাবিত বাজেটে ৭ দশমিক ৬ বিলিয়ন ডলার বৈদেশিক সহায়তার লক্ষ্যমাত্রা নির্ধারণ করা হয়েছে। আগের বছরের চেয়ে যা ৮০ দশমিক ৫ শতাংশ বেশি। ৪ বছরেও এ পরিমাণ অর্থ আসা সম্ভব নয়। কারণ বাংলাদেশের ইতিহাসে এক বছরে সর্বোচ্চ সহায়তা এসেছে ২ দশমিক ৭ বিলিয়ন ডলার। যেসব ছেলেমেয়ে যোগ-বিয়োগের হিসাব জানে, তারাও বলবে, এটি সম্ভব নয়।
ড. দেবপ্রিয় বলেন, করের দিক থেকে এক ধরনের জটিলতা রয়েছে। কারণ প্রস্তাবিত বাজেটে কোন খাতে করের হার বেশি না কম, অনেক ক্ষেত্রেই তা পরিষ্কার নয়। আপাতত যতটুকু বোঝা যাচ্ছে, আয়কর, ভ্যাট এবং কাস্টমসের বিভিন্ন কর যেই কাঠামোয় সাজানো হয়েছে, তাতে আমদানিকারকদের চেয়ে দেশীয় উৎপাদন এবং বাজারজাতকারীদের ওপর চাপ বাড়বে। অর্থাৎ দেশীয় শিল্প প্রতিযোগিতায় পিছিয়ে পড়বে। তিনি বলেন, মোট করের ৮৫ শতাংশর মতো তিন খাতে ব্যয় হচ্ছে। বাকি ১৫ শতাংশ ব্যয় হচ্ছে অন্য সব খাতে। ফলে এ বৈষম্য কমিয়ে আনা উচিত। ড. দেবপ্রিয় আরও বলেন, যে খাত থেকে সহজে টাকা আদায় করা যায়, সে খাতেই হাত দিয়েছে সরকার। যেমন ব্যাংক লেনদেনে আবগারি শুল্ক বাড়ানো হয়েছে। ভ্যাটের হার ১৫ শতাংশ রাখা হয়েছে। তবে আগামী ৩ বছর ১৫ শতাংশ ভ্যাট অব্যাহত রাখার কথা বলা হয়েছে। কিন্তু ৩ বছর পর কর কত হবে তাও উল্লেখ করা উচিত। তিনি বলেন, সিপিডির পক্ষ থেকে ন্যূনতম কর হার সাড়ে ৭ শতাংশ রাখার প্রস্তাব করা হয়েছিল। কিন্তু সরকার তা আমলে নেয়নি। বাজেট তৈরি ও বাস্তবায়ন দুটি প্রশ্নবিদ্ধ। কারণ বাজেট তৈরিতে সংসদ সদস্য, সংসদীয় স্থায়ী কমিটি এবং স্থানীয় সরকারের কোনো ভূমিকা থাকে না।
তার মতে, সামজিক নিরাপত্তার কথা বলা হচ্ছে। কিন্তু সিপিডির সুপারিশ হল নিরাপত্তার চেয়ে সামাজিক সুরক্ষা জরুরি। যেমন হাওর অঞ্চলে দুর্যোগের পর এখানে বড় ধরনের সহায়তা দেয়া উচিত। এ ক্ষেত্রে বাজেটে বরাদ্দ রাখতে হবে। তিনি বলেন, বরাদ্দের দিক থেকে এখনও ১ নম্বরে রয়েছে জনপ্রশাসন। তবে এবারের বাজেটে কৃষির চেয়ে তুলনামূলকভাবে পিছিয়েছে সামরিক খাত। বর্তমানে মোট ব্যয়ের ৬ দশমিক ৪ শতাংশ ব্যয় হচ্ছে সামরিক খাতে। আর কৃষি খাতে এ হার ৬ দশমিক ১ শতাংশ। তিনি বলেন, তুলনামূলক বিচারে স্বাস্থ্য খাত এবার সবচেয়ে বেশি বঞ্চিত। ড. মোস্তাফিজুর রহমান বলেন, বিদ্যুতের ব্যাপারে সরকারের নীতিগত অবস্থান ঠিক করা দরকার। কারণ কিছু দিন পরপর দাম বাড়ানো হয়। মূল্যস্ফীতিসহ সামগ্রিক অর্থনীতিতে এর প্রভাব পড়ে। সংশোধিত বাজেটে তিনটি বিভাগ যুক্ত করা হয়েছে। এর মধ্যে কারিগরি ও মাদ্রাসা শিক্ষা, সিকিউরিটি সার্ভিস এবং মেডিকেল ও পরিবার কল্যাণ বিভাগ। তবে মাধ্যমিক শিক্ষায় বরাদ্দ কমানো হয়েছে।
বার্ষিক উন্নয়ন কর্মসূচি (এডিপি) প্রসঙ্গে দেবপ্রিয় বলেন, বাজেটে এডিপি বাস্তবায়নে সুনির্দিষ্ট পরিকল্পনা দেয়া হয়নি। ছড়িয়ে-ছিটিয়ে বিভিন্ন স্থানে কিছু কথা বলা হলেও সেগুলো যথেষ্ট নয়। এডিপিতে ভারসাম্য নিয়ে আসা দরকার। পরিবহন, বিদ্যুৎসহ পাঁচটি খাতে দেখা গেছে, মোট এডিপির ৭০ শতাংশ বরাদ্দ রয়েছে। বাকি ৩০ শতাংশ বরাদ্দ শিক্ষা ও স্বাস্থ্যসহ অন্যান্য খাতে। তাছাড়া তথ্যপ্রযুক্তি খাত ও রূপপুর পারমাণবিক বিদ্যুৎ কেন্দ্র বড় অংকের বরাদ্দ চলে যাচ্ছে। সবকিছু মিলিয়ে আন্তঃখাত ভারসাম্য রক্ষা হয়নি। অবকাঠামো খাতে বরাদ্দ প্রয়োজন রয়েছে, কিন্তু তাই বলে শিক্ষা খাতে বরাদ্দ না থাকলে সেসব অবকাঠানো পরিচালনার মতো জ্ঞানসম্পন্ন লোক থাকবে না। আবার স্বাস্থ্য ভালো না থাকলে জ্ঞান থাকলেও লাভ হবে না। তিনি বলেন, এডিপি থেকে পুরনো প্রকল্প বাদ দেয়া প্রয়োজন। নতুন প্রকল্পেও বরাদ্দ দেয়া যাচ্ছে না। আগামী অর্থবছরের এডিপিতে এমন ২৬টি প্রকল্প রয়েছে, সেগুলোতে মাত্র এক লাখ টাকা করে বরাদ্দ দেয়া হয়েছে। এমন ৪৮টি বিনিয়োগ প্রকল্প রয়েছে সেগুলোতে এক কোটি টাকা করে বরাদ্দ দেয়া হয়েছে। এডিপির ৪৭ দশমিক ৭ শতাংশ প্রকল্প রয়েছে ২ বছরের পুরনো। ৫১৫টি প্রকল্প রয়েছে, যেগুলোর গড় বয়স ৫ থেকে ৬ বছর এবং তিন বার পর্যন্ত মেয়াদ বেড়েছে। ফলে স্বাভাবিকভাবে ব্যয়ও বেড়েছে। তিনি বলেন, এডিপিতে বছর শেষে অর্থ ব্যয়ের হিড়িক পড়ে যায়। দেখা গেছে শেষ মাসে ২২ শতাংশের উপরে ব্যয় করতে হয়। এ ব্যয়ের মান নিয়ে সবার প্রশ্ন রয়েছে। তাছাড়া নিজস্ব অর্থায়নে পদ্মা সেতুসহ অবকাঠামো খাতে বেশি বরাদ্দ দেয়ায় শিক্ষা ও স্বাস্থ্য খাতের গুরুত্ব কমেছে। কিন্তু এখানে দেখা যায়, সময়মতো সেসব টাকা খরচ হবে না আবার মেয়াদ বাড়াতে হবে, মেয়াদ বাড়লে ব্যয়ও বাড়বে। সিপিডির বিশ্লেষণ অনুসারে বড় প্রকল্পে চলতি অর্থবছরের অনেক টাকা খরচ করা যায়নি। আগামী অর্থবছরেও এসব খাতে ২০ শতাংশ বরাদ্দ আছে। এ টাকা খরচ করতে না পারলে অর্থনীতিতে বড় ধরনের সমস্যা হবে।

সর্বশেষ খবর
'হিমোফিলিয়া চিকিৎসায় বিশেষায়িত হাসপাতাল হবে'
চীনে মার্কিন দূতাবাসের শীর্ষ কূটনীতিকের পদত্যাগ
১৮ হাজার ৩৭০ কোটি টাকার সম্পূরক বাজেট পাস
জাতীয় বিশ্ববিদ্যালয় মাস্টার্স শেষ ও ১ম পর্বের পরীক্ষার সূচি প্রকাশ
স্ত্রী হত্যার পর স্বামীর আত্মহত্যা
মাদকের টাকা না পেয়ে স্ত্রীকে শ্বাসরোধে হত্যা
১১ অতিরিক্ত ও যুগ্ম সচিবের দফতর বদল
সুলতানা কামালকে নিরাপত্তা দিচ্ছে পুলিশ
কূটনৈতিক সম্পর্ক ছিন্ন হওয়ায় কাতার কতটা ক্ষতিগ্রস্ত হবে?
বাংলাদেশ-অস্ট্রেলিয়া ম্যাচ পরিত্যক্ত
প্রেমের ফাঁদে ফেলে স্কুলছাত্রীকে ধর্ষণ
রাজধানীতে ভবন থেকে পড়ে ৩ শ্রমিক নিহত
লতিফুর রহমানের মৃত্যুতে খালেদা জিয়ার শোক
রাজধানীর বেইলি রোডে নির্মাণাধীন ভবন থেকে পড়ে তিন শ্রমিকের মৃত্যু
'হিমোফিলিয়া চিকিৎসায় বিশেষায়িত হাসপাতাল হবে'
নারায়ণগঞ্জের বন্দরে বাস চলাচল বন্ধ
চীনে মার্কিন দূতাবাসের শীর্ষ কূটনীতিকের পদত্যাগ
১৮ হাজার ৩৭০ কোটি টাকার সম্পূরক বাজেট পাস
জলবায়ু চুক্তি থেকে যুক্তরাষ্ট্র সরে যাওয়া 'দুর্ভাগ্যজনক'
আফগানিস্তানকে হোয়াইটওয়াশ ওয়েস্টইন্ডিজের
প্রথম পাতা বিভাগের অারও খবর
লাখ টাকার মালিকও সম্পদশালী
রূপগঞ্জে রকেট লঞ্চার গ্রেনেডসহ বিপুল অস্ত্র গোলাবারুদ উদ্ধার
ব্যাংক লুটেরাদের বিচার না করে ভর্তুকি দেয়া অন্যায়
সহমর্মিতা চর্চার মাস রমজান
লংগদুতে পাহাড়িদের বাড়িঘরে হামলা অগ্নিসংযোগ
কেরানীগঞ্জে আ’লীগের হামলায় বিএনপির ইফতার পণ্ড
প্রথম পাতা
শেষ পাতা
খবর
নগর-মহানগর
সম্পাদকীয়
উপসম্পাদকীয়
বাতায়ন
আইটি বিশ্ব
দশ দিগন্ত
পরবাস
খেলা
টিউটোরিয়াল
সুস্থ থাকুন
আনন্দ নগর
একদিন প্রতিদিন
উত্তরের জনপদ
আবহমান চট্টগ্রাম
বাংলার মুখ
শোক সংবাদ
মৃত্যুবার্ষিকী
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
রাজধানীতে ভবন থেকে পড়ে ৩ শ্রমিক নিহত       ১৮ হাজার ৩৭০ কোটি টাকার সম্পূরক বাজেট পাস       জলবায়ু চুক্তি থেকে যুক্তরাষ্ট্র সরে যাওয়া 'দুর্ভাগ্যজনক'        জাতীয় বিশ্ববিদ্যালয় মাস্টার্স শেষ ও ১ম পর্বের পরীক্ষার সূচি প্রকাশ       ঘুষ গ্রহণে অফিস সহায়কের ৬ মাস কারাদণ্ড